Kapetan naroda
<s>Kapetan naroda (talijanski: Capitano del popolo) bio je političko - administrativni funkcioner (sudija) u talijanskim srednjovjekovnim komunama.</s>

<s>Historija</s>

<s>Taj institut nastao je u 13. vijeku, kad su sve bogatiji obični građani (trgovci, zanatlije, brodari) počeli tražiti i dobijati mjesta u vlasti.</s><s>Oni su željeli dobiti nekog tko bi ih bio u stanju štititi od samovolje i političke moći plemstva, koje je obično predstavljao podesta (sudija i upravitelj u komunama).</s><s>Nastanak se poklopio sa borbom za dominaciju između cara Svetog Rimskog Carstva i pape i borbe između njihovih partija Gvelfa i Gibelina.</s>

<s>U Firenci je kapetan naroda nastao kao reakcija građana na tiransku Gibelinsku vlast, pa je u oktobru 1250. izabrano 
prvih 36 kapetana naroda, po šest za svaki od šest kvartova tadašnje Firence.</s><s>Oni su trebali postati protuteža podesti, koji je uobičajeno bio iz redova plemstva, pa su počeli raditi kao sudije, u procesima kao što su napad, ubistvo i prevara.</s><s>Kapetani su imali i savjet, sastavljen od predstavnika lokalnih 
bratovština zanatlija, a ponekad i drugi u koji su ulazili gonfalonieri kvartovskih milicija.</s>

<s>U Bologni je prvi Kapetan naroda bio Giordano da Lucino 1255., a u Genovi Guglielmo Boccanégra (1257. - 1262.)</s>

<s>Već sredinom 14. vijeka institut - Kapetan naroda postao je plodno tlo za despotizam i nepotizam jer su brojne utjecajne porodice (uključujući i plemićke) pronašle načine da manipuliraju izborima, pa su i pomoću te pozicije stekle kontrolu nad gradovima u kojima su živjele.</s><s>Upravo kao kapetani naroda uspjeli su osigurati dugotrajnost vlasti koju su vremenom transformirali iz komuna u Signorije.</s>

<s>Popularnost koju je među građanima izazvala pobuna Ciompi 1379. zabrinula je firentinske aristokrate, koji su na to gledali kao prijetnju vlastitih pozicija i moći.</s><s>Zbog tog su oni stvorili novi magistrat Otto di Guardia sastavljen od osam običnih građana.</s><s>Taj sud počeo je popunjavati praznine u jurisdikciji koje nije pokrivao Kapetan naroda pa je do 1433. potpuno istisnuo kapetane naroda.</s>

<s>Povezano 
 Kapetan general</s>

<s>Izvori</s>

<s>Vanjske veze
 Capitani del popolo</s>

<s>Titule
Politika</s>

